Diari Oficial de la Generalitat Valenciana


Sumari del DOGV 5236, del 07-04-2006 (2006/3395)

RESOLUCIÓ de 14 de març de 2006, del director general d'Habitatge i Projectes Urbans, de concessió d'ajudes al finançament de les despeses corrents de funcionament i divulgació de les entitats declarades agents col·laboradors de la Xarxa d'Oficines d'Infohabitatge Solidari per a l'exercici 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3395


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 14 de març de 2006, del director general d'Habitatge i Projectes Urbans, de concessió d'ajudes al finançament de les despeses corrents de funcionament i divulgació de les entitats declarades agents col·laboradors de la Xarxa d'Oficines d'Infohabitatge Solidari per a l'exercici 2006. [2006/X3395]  
Vista l'Ordre de 23 de novembre de 2005, de la Conselleria de Territori i Habitatge, per la qual es convoquen ajudes al finançament de les despeses corrents de funcionament i divulgació de les entitats declarades agents col·laboradors de la Xarxa Valenciana d'Infohabitatge Solidari per a l'exercici 2006, publicada en el DOGV núm. 5155 de 15 de desembre de 2005.  
Atés que les sol·licituds presentades en la Fase A de la convocatòria han sigut examinades i valorades per la comissió tècnica establida en la base onzena de l'Annex I en l'Ordre de convocatòria, aplicant els criteris descrits en l'apartat 3 d'aquesta.  
Vista la proposta d'adjudicació corresponent a la fase A de la convocatòria que eleva la comissió tècnica i, d'acord amb el punt primer, D) 2.a) de la Resolució de 13 d'agost de 2003, del conseller de Territori i Habitatge, sobre la delegació de l'exercici de competències en determinats òrgans de la Conselleria (DOGV de 22.08.2003), resolc:  
Primer. Concedir, de conformitat amb les bases de la convocatòria, una subvenció a càrrec de l'aplicació pressupostària 11.09.78.0888.656.79.2 codi de línia T4874000 de l'estat de despeses del pressupost de la Generalitat Valenciana per a l'exercici 2006, per un import de dos-cents cinquanta-tres mil nou-cents seixanta-quatre euros amb setanta-sis cèntims d'euro (253.964,76 €) que correspon al 34% de l'import global de la línia, als beneficiaris que a continuació es relacionen i amb la següent dotació econòmica:  
Segon. Destinar el crèdit sobrant per a esta fase, d'acord amb el que establix l'article 2.2 de l'Ordre de 23 de novembre de 2005, per un import de trenta-nou mil huitanta-un euros amb vint-i-quatre cèntims d'euro (39.081,24 €), a incrementar la dotació prevista per a la Fase B.  
Tercer. L'activitat objecte de subvenció és la prestació d'un servei integral d'informació, mediació social i assessorament en matèria d'habitatge per a facilitar l'accés a un habitatge digne als ciutadans.  
Quart. El pagament es realitzarà en el compte corrent de l'entitat financera designada per cada beneficiari.  
Cinqué. Per a efectuar el pagament els beneficiaris han de presentar, abans del 15 de novembre de 2006, la documentació requerida en la base quinzena de l'Ordre de convocatòria de les ajudes.   
Sisé. L'incompliment dels fins de la subvenció i els supòsits previstos en la base setzena donaran lloc a la revocació de la resolució, serà exigible el seu reintegrament en cas que no s'efectuen voluntàriament pel beneficiari i sense perjudici de les altres responsabilitats a què donara lloc este incompliment.  
Segons el que disposen els articles 107, 116, 117 de la Llei 30/1992, de règim jurídic de les administracions públiques i del procediment administratiu comú i 10, 14, 46 de la Llei 29/1998, reguladora de la jurisdicció contenciosa administrativa, el present acte que posa fi a la via administrativa pot ser recorregut potestativament en reposició o bé caldrà plantejar directament recurs contenciós administratiu en els terminis i davant els òrgans que s'indiquen a continuació:   
a) El recurs de reposició ha d'interposar-se davant el conseller de Territori i Habitatge en el termini d'un mes a comptar des de l'endemà de la notificació.  
b) El recurs contenciós administratiu ha de presentar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
València, 14 de març de 2006.. El director general d'Habitatge i Projectes Urbans (per delegació aprovada per Resolució de 13 d'agost de 2003, del conseller de Territori i Habitatge): Bernabé Bueno Miralles.